Diari Oficial de la Generalitat Valenciana


Sumari del DOGV 5483, del 03-04-2007 (2007/2769)

Convocatòria del concurs-oposició de promoció interna per tal de cobrir amb personal funcionari de carrera dues places d'intendent de la policia local.
-------------------------------------------------------------------------------------------------------------------------------------------------------

### Dades del document

Número de DOGV
:   5483

Data del DOGV
:   03-04-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/2769


Data del document
:   30-01-2007

Organisme emissor
:   Ajuntament d'Elx

Tipus de document
:   Convocatòria

Descriptors 

:   * Elx
    * policia
    * administració local
    * concurs administratiu

En compliment dels acords adoptats per la Junta de Govern Local de data 23 d'octubre del 2006 i 26 gener del 2007, es publica la convocatòria del concurs-oposició de promoció interna per tal de cobrir amb personal funcionari de carrera dues places d'intendent de la policia local, d'acord amb les bases següents:  
Base primera  
Objecte de la convocatòria. És objecte de la present convocatòria el proveïment en propietat mitjançant promoció interna i pel sistema de concurs-oposició, de 2 places de la Policia Local d'aquesta ciutat, categoria intendent, enquadrada dins l'Escala d'Administració Especial, subescala B) Servicis Especials, classe a) Policia Local i els seus Auxiliars, i pertanyent a l'Oferta Pública d'Ocupació del 2006 y 2007.  
1.1 Retribució.  
Les places convocades estan dotades amb el sou corresponent al Grup B, dues pagues extraordinàries, triennis i altres retribucions complementàries que escaiguen, d'acord amb la legislació vigent i acords municipals.  
1.2. Publicitat de la convocatòria.  
La convocatòria i les seues bases es publicaran al Butlletí Oficial de la Província, al Diari Oficial de la Generalitat Valenciana i es faran públiques al Tauler d'Edictes del Servici de Recursos Humans. Se n'inserirà un extracte al Boletín Oficial del Estado.  
El text sencer de les bases es remetrà a l'Institut Valencià de Seguretat Pública.  
Base segona. Condicions dels aspirants. Per a prendre part en l'oposició caldrà:  
2.1. Ser funcionari de carrera integrat en la subescala de Servicis Especials, classe Policia Local i els seus auxiliars.  
2.2. Haver romàs dos anys, si més no, com a funcionari de carrera en la categoria d'Inspector i pertànyer en l'actualitat al Cos de la Policia Local d'Elx.   
2.3. No patir cap malaltia ni defecte físic que impedesca el normal exercici de les funcions pròpies de l'Escala i categoria a què aspira.  
2.4. No trobar-se suspès ni inhabilitat per a l'exercici de funcions públiques.  
2.5. Tenir els permisos que habiliten la conducció de vehicles de la classe B en condicions per a accedir al permís BTP i A, que permeta la conducció de motocicletes amb unes característiques de potència que no depassen els 25 quilovats o una relació potència/pes no superior a 0,16 kW/kg.  
2.6. Tenir titulació universitària de grau mitjà o equivalent, com a mínim, o reunir les condicions per obtenir-la a la data en què acabe el termini de presentació d'instàncies o, si escau, haver fet i superat el curs de dispensa en un grau del requisit de titulació per al grup B, dins del termini de cinc anys següents a la seua celebració.  
Equivalència de títols.  
Pertoca a l'autoritat acadèmica competent declarar l'equivalència de títols.  
Els títols estrangers hauran d'estar degudament revalidats a la data d'acabament del termini de presentació d'instàncies i l'acreditació d'aquests pertocarà als aspirants interessats.  
Base tercera. Instàncies.  
3.1. Presentació d'instàncies.  
Les instàncies per les quals hom sol·licita prendre part en l'oposició hauran de ser adreçades al president de la Corporació. Caldrà presentar-les al Registre General d'aquesta durant el termini de 20 dies naturals comptadors a partir de l'endemà de la publicació de l'extracte de la convocatòria al Boletín Oficial del Estado.  
Les instàncies podran ser presentades també en la forma que determina l'article 38.4 de la Llei de Règim Jurídic de les Administracions públiques i del Procediment administratiu comú.   
Els opositors manifestaran en la instància que reuneixen totes i cadascuna de les condicions que s'exigeixen en la base segona, referides a la data en què finalitze el termini de presentació de sol·licituds, i que es comprometen a prestar el preceptiu jurament o promesa. Les expressades condicions hauran de mantenir-se al llarg de tot el procés selectiu, durant el qual, en qualsevol moment, podran ser requerits els interessats perquè se'ls efectuen les comprovacions oportunes.   
Així mateix, relacionaran en la sol·licitud els mèrits que al·leguen, els documents acreditatius del quals aportaran els aspirants durant el termini de deu dies hàbils, comptador a partir del fet que el Tribunal expose al públic la relació d'aspirants que superen tots els exercicis eliminatoris.  
Optaran expressament en la sol·licitud sobre si desitgen fer l'examen en valencià o en castellà  
3.2 Taxes per drets d'examen.  
En presentar la sol·licitud caldrà adjuntar-li el resguard d'haver ingressat al tresor municipal la quantitat de 15,93 euros en concepte de taxes per drets d'examen.  
Aquestes taxes es faran efectives, directament o mitjançant transferència, al compte denominat "Taxa inscripció proves selecció" de la Caixa d'Estalvis del Mediterrani situada a la Plaça de Baix núm. 11, de què és titular l'Ajuntament d'Elx i que té el codi d'identificació següent: 2090 0006 14 0950395726  
Caldrà especificar en el document d'ingrés a quina prova selectiva correspon.  
El fet de no pagar els drets d'examen, de no aportar el justificant de l'ingrés o de no especificar a quina prova selectiva correspon, implicarà l'exclusió de l'aspirant en la resolució per la qual s'aprova la relació d'aspirants admesos i exclosos.  
Base quarta. Admissió d'aspirants.  
4.1. Relació d'aspirants.  
Acabat el termini reglamentari d'admissió de sol·licituds, la Presidència de la Corporació farà pública la llista provisional d'aspirants admesos i exclosos al Butlletí Oficial de la Província i al Tauler d'Edictes del Servici de Recursos Humans. Durant els deu dies hàbils següents a la publicació al Butlletí, els interessats podran corregir els defectes que hagen originat les possibles exclusions, així com presentar al·legacions que seran tingudes en compte en la resolució per la qual s'eleve a definitiva la relació d'aspirants, que serà feta pública en la forma assenyalada.  
4.2. Seran causes d'exclusió, ultra les ja assenyalades:  
- No reunir cap dels requisits a què es refereix la base segona.  
- L'omissió de la firma en la sol·licitud.  
- L'omissió en la sol·licitud del número de DNI  
Base cinquena  
5. Tribunal qualificador. La seua composició serà fonamentalment tècnica. Els seus vocals hauran de tenir titulació o especialització iguals o superiors a les exigides per a l'accés a les places convocades. Estarà constituït de la forma següent:  
5.1. Composició.  
President:  
- El de la Corporació o membre d'aquesta en qui delegue.  
Vocals:  
- Un representant designat per la Direcció General de la Generalitat Valenciana, competent en matèria de Policia Local.  
- Un representant designat per la Direcció General de la Generalitat Valenciana, competent en matèria d'Administració Local.  
- El regidor delegat de la Policia Local.  
- El cap de la Policia Local d'Elx.  
- Un regidor del Grup Popular.  
- Dos funcionaris de carrera, a proposta de la representació sindical.  
- Dos funcionaris de carrers, designats per la Corporació.  
Secretari:  
El de la Corporació o funcionari en qui delegue.  
5.2. Suplents.  
El Tribunal quedarà integrat pels suplents respectius, els quals, simultàniament amb els titulars, hauran de ser designats per al secretari i les vocalies d'aquest no delegables.  
5.3. Designació i publicitat.  
La designació dels membres del Tribunal es farà pública al Butlletí Oficial de la Província i al tauler d'edictes del Servici de Recursos Humans.  
5.4. Constitució i actuació.  
El Tribunal no podrà constituir-se ni actuar sense l'assistència de més de la mitat dels seus membres, titulars o suplents, indistintament.  
5.5. Assessors tècnics.  
Quan la naturalesa de les proves així ho requeresca, podran designar-se assessors especialistes que col·laboraran amb el Tribunal exercint la seua respectiva especialitat tècnica.  
5.6. Abstencions i recusacions.  
Hauran d'abstenir-se de formar part dels òrgans de selecció de personal, cosa que caldrà notificar a l'Alcaldia:  
- Els qui en els cinc anys anteriors a la publicació de la convocatòria haguessen efectuat treballs de preparació d'aspirants a proves selectives d'accés a l'administració pública.  
- Els qui es troben inclosos en algun dels supòsits a què es refereix l'article 28.2 de la Llei 30/92.  
Així mateix, els aspirants podran recusar-los en la forma prevista en l'article 21 de l'esmentada Llei.  
5.7. De l'absència del president.  
Si un cop constituït el Tribunal i iniciada la sessió se n'absentàs el president, aquest haurà de designar d'entre els vocals concurrents el qui el substituirà durant la seua absència, que podrà ser, en primer lloc, un regidor -si n'hi hagués- i, si no, el vocal de major edat.  
5.8. Actes.  
De cada sessió el secretari n'estendrà una acta on farà constar les qualificacions dels exercicis i també les incidències i les votacions que s'hi produiran. Les actes, numerades i rubricades, constituiran l'expedient que reflectirà el procés selectiu dut a terme.  
Base sisena  
6. Començ i desenvolupament del concurs-oposició.  
6.1. Actuació dels aspirants.  
L'ordre d'actuació dels aspirants, segons sorteig efectuat a tal fi, per als exercicis que no puguen ser duts a terme conjuntament, s'iniciarà per aquells aspirants el primer cognom dels quals comença per la lletra "N".  
L'aspirant acudirà a les proves proveït del DNI perquè, en qualsevol moment de la realització de l'exercici, puga ser comprovada la seua identitat.  
L'aspirant quedarà decaigut en el seu dret a prendre part en les proves si acudeix als llocs de celebració quan ja s'hagen iniciat aquelles o per la no assistència a aquestes, tot i que això es dega a causes justificades. Tractant-se de proves de caràcter individual i successiu, el Tribunal podrà apreciar les causes al·legades i admetre l'aspirant, sempre i quan aquestes proves no hagen finalitzat i l'admissió no menyscabe el principi d'igualtat.  
6.2. Dates d'examen.  
El dia, l'hora i el local en què hauran de tenir lloc el començ dels exercicis es faran públics al Butlletí Oficial de la Província i al Tauler d'Anuncis del Servici de Recursos Humans.  
Al final de cada exercici el Tribunal farà saber als opositors el lloc i el moment d'iniciació del següent amb, si més no, dotze hores d'antelació al començ d'aquest, si es tracta del mateix exercici, o de quaranta-huit hores si es tracta d'un nou exercici.  
Entre l'acabament d'un exercici i el començ del successiu no podrà transcórrer un període inferior a setanta-dues hores ni superior a quaranta-cinc dies naturals. Podran ser modificats aquests terminis, estant-hi d'acord el Tribunal, si la totalitat dels aspirants concurrents presta per escrit el seu consentiment.  
Base setena  
7. Procés de selecció.  
Constarà de les proves següents: Fase d'Oposició, Fase de Concurs, amb entrevista personal, i Curs Selectius.  
7.1. Fase d'oposició  
7.1.1. Proves psicotècniques.  
Consistiran en la superació d'un test psicotècnic sobre aptituds i de personalitat, que serà d'obligada realització i que serà eliminatori.  
El barem per al reconeixement psicotècnic, amb expressió dels factors a mesurar, seran el que consta en l'apartat I, "Aptituds mentals", i a l'apartat II, "Personalitat", de l'Annex III de l'Ordre de 23 de novembre del 2005, de la Conselleria de Justícia, Interior i Administracions públiques, publicada al Diari Oficial de la Generalitat Valenciana de 2 de desembre del 2005.  
El barem específic per a la categoria d'Intendent (promoció interna) és el que consta en l'Annex III, apartat C.8 de l'esmentada Ordre de 23 de novembre.  
Haurà de fer-se una anàlisi global de l'estructura de la personalitat i, si aquesta no s'ajusta al perfil establit i si el tècnic i el Tribunal ho consideren oportú ans de l'eliminació de l'opositor, aquestes proves hauran de ser contrastades mitjançant entrevista.  
Perquè els exercicis psicotècnics s'entenguen superats, els aspirants hauran de superar com a mínim, en el cas dels factors d'aptituds, quatre dels factors a mesurar, entre els quals ha d'estar necessàriament el d'intel·ligència general.  
7.1.2. Reconeixement mèdic.  
Obligatori i eliminatori. Consistirà en la superació d'un examen mèdic mitjançant el qual s'acreditarà que no es pateix cap de les causes d'exclusió que s'expressen a l'Annex I d'aquestes bases. Es durà a terme una volta realitzats la resta d'exercicis i valorada la fase de concurs, als aspirants que tinguen cabuda en el nombre de places convocades.  
7.1.3. Proves d'aptitud física.  
Obligatòries, eliminatòries i qualificables d'apte o no apte. Consistiran a superar almenys dues proves d'aptitud física de les que consten a l'Annex II de la convocatòria.  
La superació d'aquesta prova tindrà una validesa de quatre anys des de la seua realització, independentment de l'edat de l'aspirant. Quedaran exempts de fer-la aquells que, durant aquest període, l'hagen superada.  
7.1.4. Qüestionari de cultura policíaca  
Obligatori, eliminatori i qualificable de 0 a 10 punts. Consistirà en la realització d'un qüestionari tipus test sobre coneixements policíacs que es troben al temari (Annex III temes 1 al 66), de 100 preguntes com a mínim i 125 com a màxim, amb quatre opcions de respostes alternatives, de les quals només una serà vàlida. Temps màxim: 2 hores; temps mínim: 1,30 hores. Les respostes errònies seran penalitzades.  
El qüestionari podrà contenir, ultra això, preguntes de reserva a les quals els aspirants hauran de respondre, perquè siguen valorades en substitució de les que, eventualment, el Tribunal declaràs invalidades per causes justificades.  
7.1.5. Tema de composició  
Obligatori, eliminatori i qualificable de 0 a 10 punts. Consistirà en el desenvolupament d'un tema d'actualitat i coneixement general, relacionat amb els epígrafs del programa de temes de l'Annex III de la convocatòria, triat pel Tribunal, l'extensió del qual no podrà ser inferior a 3 foli ni ultrapassar-ne 5, a una sola cara, per tal de valorar la lògica de l'exposició. Podrà, a elecció del Tribunal, ser llegit en sessió pública per l'aspirant. Temps màxim : 1,30 hores.  
7.1.6. Desenvolupament del temari.  
Obligatori, eliminatori i qualificable de o a 10 punts. Consistirà a desenvolupar per escrit dos temes triats per l'aspirant, d'entre quatre extrets per sorteig, dels que componen el temari de l'Annex III. Aquests temes seran llegits en sessió pública davant el Tribunal, que podrà formular les preguntes o els aclariments que sobre aquests jutge oportuns.  
S'hi valoraran la claredat d'idees i el coneixement sobre els temes exposats.  
Temps màxim : 2 hores.  
7.1.7. Supòsit policíac  
Obligatori, eliminatori i qualificable de 0 a 10 punts. Consistirà en la realització d'un exercici escrit, que fixarà el Tribunal abans de la realització d'aquest, que versarà sobre planificació, redacció, desenvolupament i exposició escrita d'un supòsit policíac sobre les activitats, funcions i servicis propis de l'ocupació a la qual s'opta.  
S'hi valoraran el desenvolupament i l'exposició de totes les actuacions i mesures que s'hagen d'adoptar en matèria de distribució de personal, mitjans materials, seguretat ciutadana i viària, i actuacions complementàries i d'altres que siguen necessàries per a la realització del supòsit.  
Es podran acompanyar o fixar sobre plànol que aporte el Tribunal, totes les dades gràfiques o representatives de les actuacions policíaques o de distribució de mitjans que puguen servir per a la seua millor resolució.  
Temps mínim : 1 hora.  
7.1.8. Valencià.  
Obligatori, no eliminatori i qualificable de 0 a 4 punts.  
Consistirà a traduir, per escrit, del valencià al castellà i viceversa, un text proposat pel Tribunal, en un temps que aquest determinarà.  
7.2. Exempció de proves i exercicis.  
S'establirà l'exempció total o parcial de les proves o exercici fets amb anterioritats en la categoria immediata inferior, encaminades a acreditar coneixements ja exigits per a l'ingrés en aquesta. No escaurà l'anterior exempció quan s'haja produït una variació substancial dels continguts d'aquests (Ordre de l'1 de juny de 2001, Conselleria de Justícia i Administracions publiques).  
7.3. Presentació de documents.   
El Tribunal publicarà la relació de tots els aspirants que hagen superat la totalitat dels exercicis eliminatoris, perquè durant el termini de deu dies hàbils aporten els justificants dels mèrits al·legats a fi que puguen ser valorats en la fase de concurs. Els documents acreditatius seran originals o còpies compulsades.  
7.4 Fase de concurs.  
Els mèrits que podran ser al·legats pels aspirants són els que consten en el següent  
Barem  
7.4.1. Titulació acadèmica i cursos de formació i perfeccionament  
Fins un màxim de 16,20 punts.  
4.5.8.7. Titulació acadèmica  
Fins un màxim de 7,20 punts.  
Doctor:   
- Dret, psicologia, criminologia, pedagogia, sociologia i ciències polítiques 4,00 punts  
- En altres matèries 3,00 punts  
Llicenciat:   
Dret, psicologia, criminologia, pedagogia, i sociologia 2,50 punts  
- En una altra matèria o equivalent 2,00 punts  
Diplomat:  
- Educació social, gestió i administració pública, Treballa social, criminologia o tenir superats i degudament acreditats el primer cicle en Dret, psicologia, pedagogia, sociologia o ciències polítiques 1,50 punts  
- En una altra matèria o equivalent 1,00 punt  
Màster:  
- Impartits per la Universitat, per cada mes complet: 0,03 punts  
8.7.9.3. Cursos organitzats per l'IVASP o per organismes anàlegs.  
Màxim 6,00 punts  
a) Per realització de cursos organitzats per la Direcció General competent en matèria policíaca a través de l'IVASP o homologats per aquest, incloent-hi els cursos reconeguts per la Direcció General com a homologats a efectes de baremació:  
Nombre d'hores Diploma Certificat   
 d'assistència d'aprofitament  
De 20 a 50 h 0,20 0,40  
De 51 a 100 h 0,40 0,80  
De 101 a 150 h 0,60 1,20  
De 151 a 200 h 0,80 1,60  
De 201 a 250 h 1,00 2,00  
 Més de 250 h 1,20 2,40  
b) Impartir hores de classe com a professor en els cursos es valorarà segons el barem "Certificat d'Aprofitament", fins 3 punts com a màxim.  
8.1.3.8. Coneixement de valencià  
Fins un màxim de 3 punts.  
Coneixement de valencià acreditat amb Certificació oficial de la Junta Qualificadora de Coneixements de Valencià:  
- Coneixement oral 0,75 punts.  
- Certificat de grau elemental 1,00 punts  
- Certificat de grau mitjà 2,00 punts.  
- Certificat de grau superior 3,00 punts.  
7.4.2. Antiguitat i grau personal  
Fins un màxim de 12,60 punts  
3.4.9.6. Antiguitat  
Màxim de 10,60 punts  
a) Per cada mes complet de servici en actiu en la mateixa escala i categoria de la Policia Local o superior 0,055 punts  
b) Per cada mes complet de servicis en actiu en cadascuna de les categories inferiors de la Policia Local 0,045 punts  
c) Per cada mes complet de servicis en actiu prestat en altres Forces i Cossos de Seguretat 0,035 punts.  
d) Per cada mes complet de servicis en actiu prestat en qualsevol Administració Pública i no valorat en els apartats anteriors 0,025 punts.  
5.5.6.5. Grau personal  
Màxim 2 punts:  
Per la possessió d'un determinat grau personal consolidat:  
a) Per tenir un grau superior al nivell del lloc sol·licitat: 1,00 punts.  
b) Grau consolidat igual o superior al del lloc sol·licitat: 2,00 punts.  
7.4.3 Mèrits específics  
Màxim 7,20 punts  
9.6.9.0. Idiomes no nacionals  
Màxim 2,00 punts  
a) Coneixement d'un o més idiomes acreditat documentalment mitjançant certificació expedida per Facultat o escola oficialment reconeguda. Per cada cicle acabat: 1,00 punt  
b) Cursos complets, que conformen estudis oficials de facultats o escoles oficials, per cadascun: 0,20 punts  
c) Acreditació de l'Escola Oficial d'Idiomes del coneixement d'idiomesoficials de la Unió Europea, valorant el nivell més alt acreditat.  
d) Per cada curs o el seu equivalent si tracte de Cicles, fins un màxim d'1 punt: 0,20 punts  
5.8.4.3. Altres mèrits  
Màxim 3,20 punts.  
a) Es valoraran lliurement apreciats pel Tribunal Qualificador els coneixements en Administració i gestió de recursos humans i informàtica, títol de socorrista aquàtic, primers auxilis, curs de submarinisme, arts marcials, defensa personal, felicitacions no justificades en expedients expressos, així com qualsevol activitat formativa que es presente en el concurs i altres degudament acreditats i no valorats en apartats anteriors, tot ells fins un màxim per mèrit acreditat de fins 0,15 punts  
b) La intervenció com a ponent en conferències i seminaris relacionats amb l'activitat policíac i reconeguts per l'IVASP. Fins 0,12 punts.  
c) Les publicacions relacionades amb l'activitat policíaca. Per cadascuna fins 0,18 punts  
8.6.2.5. Premis, distincions i condecoracions  
Fins un màxim de 2 punts.  
a) Per tenir la Placa Col·lectiva al Mèrit Policíac de la Generalitat Valenciana 0,30 punt  
b) Per tenir la Placa Individual al Mèrit Policíac de la Generalitat Valenciana 1,00 punt  
c) Per tenir la Medalla al Mèrit Policíac de la Generalitat Valenciana 0,60 punts  
d) Per ser objecte de felicitació o de menció individual pel director general de la Conselleria competent en matèria de Policia Local, per cascuna d'elles 0,60 punt  
e) Per ser objecte de felicitació o de menció col·lectiva pel director general de la Conselleria competent en matèria de Policia Local, per cascuna d'elles 0,10 punts  
f) Per condecoracions concedides per altres administracions públiques com a reconeixement a la lloable, extraordinària i meritòria actuació policíac,Per cascuna d'elles:  
- Concedida a títol individual 1,00 punt  
- Concedida a títol col·lectiu 0,10 punts  
g) Per premis, distincions, felicitacions o mencions concedides per altres administracions públiques com a reconeixement a la lloable, extraordinària i meritòria actuació policíaca a títol individual, per cascun d'ells 0,30 punts  
7.4.4. Límit de puntuació:  
La puntuació màxima possible a obtenir per tots els apartats d'aquest barem serà, doncs, de 36,00 punts.  
7.5 Curs selectiu.  
Els aspirants que hagen superat les esmentades proves i que no ultrapassen el nombre de places convocades s'incorporaran a l'Institut Valencià de Seguretat Pública, prèvia presentació de la documentació exigida en la base novena, per dur-hi a terme un curs de capacitació de contingut teòric i pràctic de 350 hores lectives, que tindrà caràcter selectiu.  
Els aspirants que hagen fet amb anterioritat el curs selectiu per a l'accés a la mateixa escala de la policia local als municipis de la Comunitat Valenciana, quedaran exempts de fer-lo mitjançant Resolució del director competent en matèria de policia, a proposta de la Direcció de l'Institut Valencià de Seguretat Pública, ni no haguessen transcorregut més de quatre anys des de la data de realització i superació d'aquest i no se n'hagués alterat substancialment el contingut.  
7.5.1 Nomenament de funcionaris de pràctiques i curs selectiu.  
Durant la celebració del curs selectiu i el període de pràctiques, els aspirants seran nomenats funcionaris en pràctiques, amb dret a percebre, en tot cas, les retribucions íntegres del lloc al qual aspiren.  
En cada convocatòria els aspirants que no superen el curs teòric i pràctic podran incorporar-se a l'immediatament posterior, el qual, de no ser superat, determinaria la pèrdua per part de l'interessat dels drets derivats de la superació de les proves ja dutes a terme.  
7.6 Anonimat  
En la realització dels exercicis escrits, sempre que siga possible, caldrà garantir l'anonimat dels aspirants.  
Base huitena. Qualificació dels exercicis i regles per a l'aplicació de mèrits.  
8.1 Fase d'oposició  
8.1.1 Qualificació  
Tots els exercicis són eliminatoris i qualificables de 0 a 10 punts, i caldrà un mínim de 5 punts perquè es consideren superats, tret el de valencià, que no és eliminatori i ha de qualificar-se de 0 a 4 punts.  
En les proves psicotècniques, les d'aptitud física i el reconeixement mèdic, els aspirants seran qualificats pel Tribunal d'aptes o no aptes, d'acord amb els informes o certificats emesos pels assessors especialistes o facultatius corresponents.  
Les qualificacions dels exercicis de desenvolupament de temari i supòsit policíac s'obtindran sumant les puntuacions atorgades per cadascun dels membres que componguen el Tribunal, dividint aquesta suma pel nombre dels seus components. S'hi negligiran a aquests efectes les puntuacions màximes i mínimes quan entre elles hi haja una diferència de 4 punts o més, servint, si escau, com a punt de referència, la puntuació màxima obtinguda.  
8.1.2 Publicitat.  
Les qualificacions de cada exercici es faran públiques al tauler d'edictes del Servici de Recursos Humans el mateix dia en què siguen acordades.  
8.2 Fase de concurs  
8.2.1 Valoració de mèrits.  
El Tribunal qualificarà els mèrits al·legats i acreditats documentalment pels aspirants, sempre que s'hagen contret amb anterioritat a la data d'acabament del termini de presentació d'instàncies, aplicant estrictament els que consten en la base setena.  
No seran valorades com a mèrits les titulacions que figuren com a requisit per al proveïment del lloc de treball, ni les que foren imprescindibles per a la consecució d'altres de nivell superior.  
En la valoració de l'antiguitat, s'hi negligiran les fraccions de temps inferiors a l'any.  
Als efectes del còmput de l'antiguitat també es tindran en compte les servicis reconeguts a l'empara del que disposa la Llei 70/78, de 26 de desembre.  
Quan es tracte de cursos de durada inferior a la mínima contemplada a l'apartat 8.6.9.2. a), la puntuació s'obtindrà per la suma del còmput d'hores i/o assistència d'aquests.  
Els cursos organitzats o impartits per l'IVASP, fets amb anterioritat a la data d'entrada en vigor de la resolució de la Direcció General d'Interior, de 24 de març de 1995, sobre cursos de formació impartits per l'IVASP (10 d'abril de 1995), així com els efectuats pel Ministeri d'Interior o altres ministeris o conselleries relacionats amb la funció policíac o organismes anàlegs, escoles de policia de les corporacions locals o de comunitats autònomes, totes dues expressament reconegudes per l'IVASP, es valoraran en tots els casos amb la puntuació corresponent al diploma d'assistència.  
S'entendran vàlides, a efectes de baremació, les notes concedides com excel·lents en els cursos realitzats amb anterioritat a l'entrada en vigor de la present Ordre. La puntuació obtinguda a aquests efectes serà el resultat de la suma dels corresponents punts en el seu tram respectiu d'assistència i aprofitament.  
Els cursos bàsics de formació inicial i els cursos de capacitació no seran objecte de valoració.  
Els cursos de dispensa en un grau del requisit de titulació es puntuaran, si escau, com a cursos amb diploma d'assistència. No es podran puntuar si ja es tingueren en compte a l'efecte de titulació acadèmica per a promoció interna.  
La valoració del coneixement del valencià, s'efectuarà puntuant exclusivament el nivell més alt obtingut.  
8.3 Qualificació definitiva.  
La qualificació definitiva serà la resultant de la suma total de punts obtinguts en la fase de concurs i en la fase d'oposició.  
8.3.1 Igualtat en la qualificació.  
Si dos o més concursants obtingueren idèntica puntuació, hom acudirà per redimir la igualtat a la major puntuació assolida en cadascun dels exercicis 7.1.4 i següents, cosa que s'aplicarà successivament en l'ordre en què han estat realitzats. En un altre cas es resoldrà en favor del concursant que haja obtingut major puntuació en l'apartat de formació; en l'apartat d'antiguitat i grau; i en el de mèrits específics, successivament. De persistir l'empat, es dirimirà tenint en compte els cognoms dels aspirants afectats, per aplicació de l'ordre alfabètic, que s'iniciarà per la lletra "N".  
8.4. Qualificació del curs selectiu.  
La qualificació del curs pertocarà a l'Institut Valencià de Seguretat Pública i la seua valoració es farà segons criteris objectius que tindran en compte, entre altres, els extrems següents : assimilació dels coneixements impartits, responsabilitat, dedicació, actituds cap al professorat i resta d'alumnes, i tots els aspectes de l'actuació de l'aspirant que siguen necessaris per a valorar-ne la capacitat, en ordre a l'adequada prestació de les funcions del lloc.  
Base novena. Relació d'aprovats, presentació de documents i nomenament com a funcionaris en pràctiques.  
9.1. Relació definitiva d'aspirants aprovats.  
Resoltes els possibles al·legacions i correccions, si n'hi haguera, el Tribunal dictarà resolució per fixar la relació definitiva d'aspirants aprovats per ordre de puntuació. Aquests no podran ultrapassar el nombre de places convocades. El Tribunal elevarà la citada relació a la Presidència de la Corporació perquè, prèvia presentació per part dels interessats de la preceptiva documentació, atorgue els corresponents nomenaments de funcionaris en pràctiques. Remetrà alhora a aquesta autoritat l'acta de l'última sessió, en què hauran de figurar, per ordre de qualificació, tots els opositors que, havent superat totes les proves, ultrapassen el nombre de places convocades.  
9.2. Presentació de documents.  
Els opositors proposats presentaran al Servici de Recursos Humans d'aquest ajuntament, durant el termini de vint dies naturals comptadors a partir de l'endemà de la publicació de la llista de la qualificació definitiva, els documents acreditatius de reunir les condicions que per tal de prendre part en les proves s'exigeixen en la base segona, que són:  
9.2.1 Certificat de servicis prestats en l'escala tècnica de la Policia Local, categoria Inspector, durant dos anys com a mínim.  
9.2.2 Còpia autentificada (o fotocòpia que caldrà presentar acompanyada de l'original per a la seua compulsa) de títol universitari de grau mitjà o equivalent. Si aquests documents s'expedeixen després de la data en què acaba el termini d'admissió d'instàncies, caldrà justificar el moment en què conclogueren els estudis.  
9.2.3 Còpia compulsada dels permisos de conduir de les classes A i BTP.  
9.2.4 Declaració jurada de no trobar-se suspès ni inhabilitat per a l'exercici de funcions públiques.  
No caldrà aportar certificat acreditatiu de no patir cap malaltia ni defecte físic ni psíquic que impedesca el normal exercici de la funció, en quedar acreditat en el procediment aquest requisit amb la superació del reconeixement mèdic a què es refereix la base setena.  
9.3 Pèrdua del dret al nomenament.  
Quan algun o alguns dels aspirants aprovats renunciaren a continuar en el procés de selecció o siguen exclosos d'aquest per no tenir algun dels requisits exigits, no presentar la documentació, o per falsedat d'aquest, o per no superar el curs selectiu, s'anul·laran les actuacions respecte d'aquests i això sense perjuí de la responsabilitat en què, en el seu cas, pogueren haver incorregut. El Tribunal podrà proposar llavors la inclusió en la relació d'aprovat del mateix nombre d'aspirants que hagen superat els proves realitzades que el d'exclosos per les causes anteriors, els quals s'incorporaran a la realització del curs selectiu en les mateixes condicions assenyalades per a la resta d'aquests.  
Base desena. Nomenament de funcionari de carrera i presa de possessió  
10.1. Nomenament de funcionari de carrera.  
Una volta acabat el període de pràctiques, l'Institut Valencià de Seguretat Pública formularà a la Presidència d'aquesta Corporació la proposta de nomenament com a funcionaris de carrera a favor dels aspirants que l'hagen superat.  
Els nomenaments hauran d'efectuar-se durant el termini màxim de quinze dies, comptador des de la recepció a l'Ajuntament de la comunicació de l'Institut de referència en què es comunica el resultat del curs.  
10.2. Presa de possessió.  
Els opositors nomenats per l'Alcaldia hauran de prendre possessió durant el termini de trenta dies hàbils, comptador a partir de l'endemà de la notificació del nomenament. Si no prenen possessió durant el termini assenyalat sense causa justificada, quedaran en situació de cessants.  
10.3. Jurament.  
En l'acte de la presa de possessió, el funcionari nomenat haurà de prestar jurament o promesa, d'acord amb la fórmula prevista a l'article 31.c) del Decret Legislatiu de 20 de març de 1991, del Consell de la Generalitat Valenciana, i al RD 707/79 de 5 d'abril (BOE 6/04/1979).  
Base onzena. Incidències  
El Tribunal queda facultat per a resoldre els dubtes que es presenten i per a prendre els acords necessaris per al bon ordre de l'oposició en tot allò no previst en aquestes bases.  
Base dotzena. Facultat de l'Alcaldia  
El Sr. alcalde, degudament facultat a tal efecte, adoptarà les resolucions pertinents pel que fa a l'admissió d'aspirants, publicació d'anuncis i altres tràmits que escaiguen.  
Base tretzena. Impugnació de la convocatòria.  
La convocatòria, les seues bases i tots els actes administratius que se'n deriven i es deriven de les actuacions del Tribunal podran ser impugnats pels interessats en els casos i en la forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment administratiu comú (modificada per la Llei 4/1999, de 13 de gener).  
Concretament, contra les qualificacions del Tribunal, a partir de la seua publicació, els aspirants podran presentar:  
- Dins del termini de quaranta-huit hores, les reclamacions o les al·legacions que estimen oportunes, que seran resoltes pel mateix Tribunal.  
- Dins del termini d'un mes, recurs d'alçada, que serà resolt pel President de la Corporació.  
Base catorzena. Legislació aplicable.  
En tot allò no previst en les presents bases, hom aplicarà el que es disposa en : la Llei 30/1984, de 2 d'agost, de Mesures per a la Reforma de la Funció Pública; el Reial Decret 364/95, de 10 de març, pel qual s'aprova el Reglament General d'ingrés del Personal al Servici de l'administració de l'Estat ; Llei 6/1992, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana ; Decret 88/2001, de 24 d'abril, del Govern Valencià, pel qual s'estableixen les bases i els criteris generals uniformes per a la selecció, promoció i mobilitat de totes les escales i categories de les Policies Locals i auxiliars de Policia Local de la Comunitat Valenciana, i normativa de desplegament ; Decret 33/99, de 9 de març, del Govern Valencià i Ordre de 20 de gener del 2000 del conseller de Justícia i Administracions Públiques, sobre barems generals per als concursos de mèrits.  
Concurs-oposició per a cobrir 2 places d'intendent de la policia local  
ANNEX I  
Quadre d'exclusions mèdiques  
1.Obesitat o primesa manifesta que dificulten o incapaciten l'exercici del lloc de treball.  
2. Ull i visió.  
2.1 Agudesa visual amb o sense correcció inferior als 2/3 de la visió normal en ambdós ulls.  
2.2. Hemianòpsia completa i absoluta.  
3. Oïda i audició.  
Agudesa auditiva que supose una pèrdua entre la freqüència que va dels 1.000 als 6.000 hertz superior a 45 decibels.  
4. Aparell locomotor.  
Qualsevol patologia òssia d'extremitats que produesquen retraccions o limitacions funcionals de causa muscular o articular.  
5. Aparell digestiu.  
Qualsevol procés digestiu que a juí dels assessors mèdics dificulte de forma important l'exercici del lloc de treball  
6. Aparell cardiovascular.  
Hipertensió arterial mal controlada que no haurà de depassar les xifres en repòs els 170 mn/hg en pressió sistòlica, i els 95 mn/hg en pressió diastòlica; a juí del facultatiu metge es podrà repetir la prova quan concórreguen circumstàncies que així ho aconsellen.  
Varius ulceroses. Tromboflebitis. Insuficiència cardíaca severa. Hipertròfia ventricular esquerra descompensada. Infart de miocardi.  
7. Aparell respiratori.  
La broncopatia crònica obstructiva. El neumotòrax espontani (en més d'una ocasió).  
8. Sistema nerviós.  
Epilèpsia, alcoholisme i toxicomanies.  
9. Pell i faneres.  
Cicatrius que produïsquen limitacions funcionals.  
10. Altres processos patològics.  
Malalties immunològiques sistemàtiques.  
Intoxicacions cròniques. Hemopaties greus.  
11. Qualsevol altre procés patològic que, a juí del facultatiu mèdic limite o incapacite l'aspirant per al lloc de treball al qual opta.  
ANNEX II  
El contingut de les proves físiques i marques mínimes serà el següent, atès el quadre d'edats següent:  
Barem d'edats masculí  
Quadre d'edats \*1 \*2 \*3  
Fins 30 anys 4'20'' 3,75 m. 60''  
De 31 a 35 anys 4'50'' 3,50 m. 1'10''  
De 36 a 40 anys 5'30'' 3,25 m. 1'25''  
De 41 a 45 anys 10 ' 3,00 m. 1'30''  
De 46 a 50 anys 11 ' 2,75 m. 1'40''  
Más de 50 anys 12 ' 2'40 m. 1'55''  
Barem d'edats femení  
Cuadro de edades \*1 \*2 \*3  
Fins 30 anys 4'50'' 3,10 m. 1'10''  
De 31 a 35 anys 5'20'' 2,90 m. 1'20''  
De 36 a 40 anys 6' 2,70 m. 1'35''  
De 41 a 45 anys 11' 2,50 m. 1'45''  
De 46 a 50 anys 12' 2,30 m. 1'55''  
Más de 50 anys 13' 2'10 m. 2'10''  
Proves  
\*1 Cursa de resistència 1.000 metres.  
\*2 Salt de longitud amb cursa.  
\*3 Natació 50 metres.  
La qualificació d'aquest exercici serà d'apte o no apte i caldrà superar com a mínim dues de les proves per ser declarat apte.  
La valoració de les proves d'aptitud física en les proves de salt, es farà mesurant la distància efectiva.  
La Corporació declina tota responsabilitat que es derive dels accidents que podrien produir-se a conseqüència de la celebració d'aquestes proves.  
ANNEX III  
Grup I. Dret constitucional  
Tema 1. La Constitució espanyola de 1978. Estructura. Principis fonamentals. Organització política de l'Estat Espanyol. Classe i forma d'estat. Reforma de la Constitució.  
Tema 2. La monarquia parlamentària. La Corona : funcions constitucionals del rei. Successió i regència. La ratificació. Les Corts Generals : les Cambres. Composició, atribucions i funcionament. La funció legislativa. Relacions entre les Corts Generals i el Govern.  
Tema 3. El poder executiu. El Govern. Composició. Funcions. La potestat reglamentària. El poder judicial. Estructura, organització i funcionament dels tribunals en el sistema espanyol.  
Tema 4. Drets i deures reconeguts en la Constitució. Procediments de garantia i protecció. El Tribunal Constitucional i el Defensor del Poble. La suspensió dels drets i llibertats.  
Tema 5. Els drets humans. Instruments de reconeixement i protecció dels drets humans. La funció policíac en relació amb el respecte i assegurament dels drets humans.  
Tema 6. L'organització territorial espanyola. Les comunitats autònomes. Els estatuts d'autonomia, òrgans i competències.   
Tema 7. Les administracions públiques en la Constitució. L'administració pública estatal i autonòmica. Competències i autonomia. Relacions. El ciutadà i l'administració.  
Tema 8. La Hisenda Pública i l'administració tributària. El ciutadà i l'administració tributària.  
Tema 9. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les altres institucions que componen la Generalitat Valenciana. Les competències. L'Administració de Justícia.  
Tema 10. La Unió Europea. Institucions de la Unió Europea. L'ordenament jurídic de la Unió Europea. La recepció, aplicació i control del dret comunitari europeu a Espanya.  
Grup II. Dret administratiu  
Tema 11. El dret administratiu: fonts. La Llei. Normes no promulgades pel Parlament que tenen rang de llei. El Reglament.  
Tema 12. L'acte administratiu. Requisits dels actes administratius. El procediment administratiu. Principis. Drets i deures dels ciutadans. Fases del procediment administratiu. Actes presumptes. El concepte d'interessat.  
Tema 13. La revisió administrativa dels actes administratius. Procediment i límits de la revisió. Els recursos administratius. La revisió jurisdiccional dels actes administratius. El recurs contenciós administratiu.  
Tema 14. L'Administració local. El municipi. Elements. Territori. Població. Competències i autonomia. Béns i servicis municipals.  
Tema 15. El municipi, òrgans unipersonals de govern. L'alcalde. Els tinents d'alcalde. Els regidors.  
Tema 16. Òrgans col·legiats de govern. L'Ajuntament en Ple. La Comissió de Govern. Òrgans consultius i participatius: les Comissions Informatives. Les Juntes de Districte.  
Tema 17. La funció pública. El personal al servici de l'administració local. Concepte i classes. Organització de la funció pública local. Adquisició i pèrdua de la condició de funcionari.  
Tema 18. Responsabilitat del personal al servici de les administracions públiques. Règim disciplinari i procediment sancionador dels funcionaris públics en general.   
Grup III. Policia administrativa. Bans i ordenances municipals  
Tema 19. La potestat reglamentària dels ajuntaments. Les ordenances municipals. Els bans d'alcaldia. Concepte i classes. Infraccions. Potestat de sancionar. Procediment sancionador administratiu.  
Tema 20. Les competències municipals en matèria de protecció del medi ambienteu. Protecció civil. Activitats molestes, insalubres, nocives i perilloses. Les llicències d'usos i activitats.  
Tema 21. Normes d'utilització de les vies públiques. Revetles, guals, tendals, instal·lació de taules i cadires, i contenidors, grues i material de construcció: òrgan competent per a la seua autorització. Sancions. Venda ambulant. Modalitats de venda ambulant. Requisits.  
Tema 22. Normes reguladores d'auto-taxis i auto-turismes. Documentació necessària d'aquests vehicles, requisits, tarifes, competència. Focs artificials, classes d'artificis pirotècnics. Muntatge d'espectacles. Distància dels focs i protecció personal. Mendicitat. Regulació legal.  
Tema 23. L'activitat urbanística. Requisits. Competències municipals en matèria d'escolarització.  
Grup IV. Policia local  
Tema 24. La seguretat ciutadana. Les forces i els cossos de seguretat. Autoritats competents. La col·laboració i coordinació entre les forces i els cossos de seguretat.  
Tema 25. La Policia Local. Missions i objectius. Funcions. Policia administrativa i policia judicial.  
Tema 26. El binomi policia local-ciutadà. Principis bàsics i normes d'actuació. Suports ètics.  
Tema 27. Ordenament legislatiu de la Policia Local. Estructura orgànica i funcional. Règim estatutari. Drets i deures de les policies locals. Règim disciplinari dels funcionaris de policia local.  
Tema 28. La Llei de Coordinació de Policia Local de la Comunitat Valenciana. La coordinació de les policies locals. Instruments de coordinació. Estructura i organització. Selecció, promoció i mobilitat de les Policies Locals de la Comunitat Valenciana.  
Tema 29. L'Institut Valencià de Seguretat Pública. Regulació legal. Finalitats i funcions. La formació de les policies locals. Les diferents activitats de formació : cursos selectius bàsics, de capacitació i integració d'auxiliars de policia local. El registre de policies locals.  
Grup V. Dret penal  
Tema 30. El Codi Penal. Concepte d'infracció penal: delicte i falta. Les persones responsables criminalment dels delictes i les faltes. Les circumstàncies que modifiquen la responsabilitat penal.  
Tema 31. L'homicidi i les seues formes. Avortament. Lesions. Lesions al fetus, Delictes contra la llibertat: detencions il·legals i segrests; amenaces, coaccions. Les tortures i els altres delictes contra la integritat moral.  
Tema 32. Delictes contra la llibertat sexual: agressions i abusos sexuals, l'encalçament sexual, exhibicionisme i provocació sexual, delictes relatius a la prostitució  
Tema 33. L'omissió del deure de socors. Delictes contra la intimitat, el dret a la pròpia imatge i la inviolabilitat del domicili.  
Tema 34. Delictes contra el patrimoni i l'ordre socioeconòmic : furts, robatoris, extorsió, robatori i furt de vehicles.  
Tema 35. Delictes contra l'administració pública: prevaricació i altres comportaments injustos, abandons de destinació i l'omissió del deure de perseguir delictes, desobediència i denegació d'auxili, infidelitat en la custòdia de documents i de la violació de secrets.  
Tema 36. Subornament, tràfic d'influències, malversació, frau i exaccions il·legals, negociacions i activitats prohibides als funcionaris públics.  
Tema 37. Delictes sobre l'ordenació del territori, el patrimoni històric, els recursos naturals i el medi ambient, i la protecció de la flora i la fauna.  
Tema 38. Delictes contra la salut pública. Delictes contra la seguretat del trànsit. Infraccions a les disposicions sobre trànsit i seguretat viària constitutives de delicte.  
Tema 39. Faltes contra les persones. Faltes contra el patrimoni. Faltes contra els interessos generals. Faltes contra l'ordre públic.  
Tema 40. Les penes. Classes i efectes. Penes privatives de llibertat. Penes privatives de drets. La pena de multa. Penes accessòries. La responsabilitat civil. El compliment de condemna en centres que depenen dels municipis.  
Grup VI. Dret processal  
Tema 41. El procés penal. Concepte, objecte i característiques. Formes d'iniciació. Denúncia i querella. El dret de defensa. L'assistència d'advocat. El tractament de presos i detinguts. El procediment d'Habeas Corpus.  
Tema 42. La policia judicial. La policia local com a policia judicial. Diligències d'investigació. La identificació. Entrades i escorcolls en llocs tancats. Detenció i detenció il·legal.  
Tema 43. Presó provisional, llibertat provisional. La fiança. Recursos contra les resolucions dels jutges d'instrucció o contra les dels Tribunals Superiors de Justícia. Revisió. L'embargament.  
Tema 44. L'atestat policíac. Subjectes de l'atestat. L'instructor. L'objecte de l'atestat. Altres diligències policíaques.  
Grup VII. Trànsit i circulació  
Tema 45. La llei de bases sobre trànsit, circulació de vehicles a motor i seguretat viària. Text articulat de la llei sobre trànsit, circulació de vehicles a motor i seguretat viària. Les competències en matèria de trànsit i seguretat viària.  
Tema 46. Usuaris i conductors. Obres i activitats prohibides en matèria de trànsit i seguretat viària. Normes de circulació de vehicles. Altres normes de circulació. Senyalització.  
Tema 47. Autoritzacions administratives per a conduir. Autoritzacions relatives a vehicles. Anul·lació, renovació i intervenció d'autoritzacions.  
Tema 48. Infraccions i sancions. Mesures cautelars. La responsabilitat derivada de les infraccions anteriors. Procediment sancionador. Recursos. Execució de les sancions.  
Tema 49. Matriculació de vehicles. Reforma de vehicles. Ciclomotors. Vehicles especials. Vehicles històrics. Dispositius de limitació de velocitat. Inspecció tècnica de vehicles. Responsabilitat civil i l'assegurança obligatòria als vehicles a motor.  
Tema 50. El transport. Servici públic de viatgers i servici públic de mercaderies o mixtos. El servici privat. Mercaderies perilloses. Condicions tècniques de transport i altres requisits principals. La reglamentació sobre servicis urbans i interurbans de transport en automòbils lleugers. El transport escolar.  
Tema 51. Els accidents de trànsit: concepte i consideracions prèvies. Llurs causes. Classes i fases.  
Tema 52. Alcoholèmia. Concepte d'alcoholèmia. Efectes generals de les diferents taxes d'alcoholèmia. Normes per a la realització de la prova d'alcoholèmia. Alcoholímetres i etilòmetres: descripció general i forma d'actuar.  
Tema 53. Persones obligades a sotmetre's a la prova de detecció. Infracció a la Llei de Seguretat Viària que implica l'obligació de la prova.  
Grup VIII. Psicologia  
Tema 54. El comandament. Concepte. Funcions. L'exercici del comandament.  
Tema 55. Estils de comandaments. Metodologia de comandament. L'eficàcia del comandament.  
Tema 56. La presa de decisions. Tipologies. El procés de presa de decisions. Factors que influeixen en la presa de decisions. Decisions en grup. Poder i autoritat.  
Tema 57. Tècniques de direcció. El factor temps. Selecció de tasques. Utilització de mitjans. Principis de disciplina efectiva. Conflictes.  
Tema 58. Relació comandament-subordinat. La motivació. Les necessitats de l'individu. Teories de la motivació centrades en el procés. Les conseqüències i els objectius de la motivació.  
Tema 59. Concepte i procés de la comunicació. Elements de la comunicació. La comunicació no verbal. Xarxes de comunicació. Fluxos de comunicació. Problemes i barreres de la comunicació. El rumor.  
Tema 60. La comunicació. Aspectes metodològics. Comunicació amb superiors. Maneig de situacions difícils. Comunicació amb subordinats.  
Tema 61. La policia, les seues funcions i context. Policia i societat. Percepcions mútues. Expectatives socials sobre la policia. Funcions policíaques. La policia com a servici públic. El model policíac. El perfil del policia. La formació policíaca.  
Tema 62. L'acció en el context social. Noves funcions policíacs i comunitàries. La relació de la policia amb els col·lectius socials. Requisits per a assolir els objectius.  
Grup IX. Sociologia  
Tema 63. Comportaments col·lectius. Concepte i classificació. Tipologia de les masses. Causes de la producció dels comportaments col·lectius. La intervenció en els comportaments col·lectius. El comportament en els desastres. Conductes en les distintes fases d'una catàstrofe. Efectes i conseqüències dels desastres en les persones. El pànic. Reacció davant una situació de desastre.  
Tema 64. Els grups socials. Grup de pertinença, de referència. Els grups davant la frustració. Característiques del grup. Tècniques del grup.  
Tema 65. Procés de socialització. Disposició a assumir un paper. Trets de la personalitat en la dinàmica de grup. Recomanacions. Liderat, paper del líder, factors, funcions.  
Tema 66. Minories ètniques i culturals. Racisme i xenofòbia. Marginació. Situació de les minories ètniques a Europa. Recomanacions del Parlament Europeu. L'actitud policíaca davant les minories ètniques.  
Elx, 30 de gener de 2007.- El tinent d'alcalde d'Organització, Recursos Humans i Qualitat: Carlos Gosálbez Arnau.